**תכנית לקידום המחשוב בקרב עסקים קטנים ובינוניים**

**מתכנן רכישה והטמעה של מערכות מחשוב חדשות, אשר יקדמו את רמת הדיגיטציה בחברתך, וישפרו את הפיריון? תוכל לקבל על כך מענק כספי**

מעוף – הסוכנות לעסקים קטנים ובינוניים במשרד הכלכלה, מציעה מענקים כספיים למימון עלויות רכישה, פיתוח והטמעה של מערכות מחשוב המיועדות לייעל את מערכי החברה: קווי הייצור, ניהול מלאי, ספקים, מכירות ועוד. ניתן לקבל מענקים בהיקף של עד 350 אלף ₪ לחברה.

התכנית פתוחה להגשה עד ה-15 לאוגוסט 2023.

**מה מקבלים?**

מענק כספי בשיעור של עד 35% מההוצאות שלכם במהלך 24 חודשים – ועד 350 אלף ₪.

**למי זה מתאים?**

• חברות בעלות מחזור כספי של עד 100 מיליון ₪

• חברות המשתייכות לענפי התעשייה המסורתית/ מעורבת מסורתית, או עסקים מענפי המסחר והשירותים

• חברות שהיו פעילות בשנתיים האחרונות ויש להן דוחות כספיים מבוקרים של שנתיים רצופות

**עבור אילו הוצאות ניתן לקבל מימון?**

• עלויות רכש מערכות ממחושבות במערך הייצור או התפעול

• עלויות רכש מערכות מחשוב לבקרה ואוטומציה

• עלויות קידום החדשנות באמצעות תכנות מחשוב במערך הניהול, המלאי והספקים:

* תוכנות למערך ניהול רכש, אפיון והטמעה של טכנולוגיות חדשות לטכנולוגיה קיימת, כגון מערכת ERP, , רישיונות שימוש במערכות מחשוב SAAS, ענן וכיו"ב לתקופת התכנית ובלבד שלא היו בשימוש טרם תקופת התכנית
* רכש והטמעה של רכיבי תוכנה לייעול תהליכי עבודה / תפעול / אספקה / מלאי/ שינוע/ שרשרת אספקה/ בקרת איכות וכיו"ב
* תוכנות למערך ניהול ניתוח והפקת תובנות ממאגרי הידע של הגורם העסקי כגון מערכות BI בסיסיות, סטטיסטיות ואנאליטיות

• רכש תוכנות למערך המכירות:

* CRM רישיונות לשימוש בטכנולוגיות חדשות, ממשקים לאתר אינטרנט, ממשקים עם ספקים ו/או לקוחות
* ייעוץ חיצוני לצורך תכנון, הנדסה וליווי ההטמעה של המערכות בחברה

• עלויות חומרה ורכיבים פיזיים הקשורים באופן ישיר להשקעות בתוכנה (עד 30% מסך תכנית המחשוב( .